Miss Universe 1962

Ang Miss Universe 1962 ay ang ika-11 edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong Hulyo 14, 1962.

Pagkatapos ng kompetisyon, kinoronahan ni Marlene Schmidt ng Alemanya si Norma Nolan of Arhentina bilang Miss Universe 1962. Ito ang kauna-unahang tagumpay ng Arhentina sa kasaysayan ng kompetisyon. Nagtapos bilang first runner-up si Anna Geirsdóttir ng Lupangyelo, at nagtapos bilang second runner-up si Anja Aulikki Järvinen ng Pinlandiya.

Mga kandidata mula sa 52 bansa at teritoryo ang lumahok sa kompetisyong ito. Pinangunahan ni Gene Rayburn ang kompetisyon.

Kasaysayan

Pagpili ng mga kalahok 
Ang mga kalahok mula sa 52 mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanilang bansa/teritoryo at dalawang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.

Mga pagpalit 
Iniluklok si Virginia Bailey, 2nd runner-up ng Miss Venezuela 1962, upang kumatawan sa bansang Beneswela sa edisyong ito dahil hindi umabot sa age requirement ang Miss Venezuela 1962 na si Olga Antonetti. Si Antonetti ay 17 taong gulang lamang. Iniluklok si Kim Carlton bilang kandidata ng Inglatera matapos na magbitiw ni Suzannah Eaton, Miss Britain 1962, dahil sa kanyang mga pananaw sa politika.

Mga unang pagsali, pagbalik, at pag-urong sa kompetisyon 
Unang sumali sa edisyong ito ang mga bansang Dahomey, Hayti, Malaya, at Tahiti, at bumalik ang mga bansang Bagong Silandiya, Hong Kong, Kosta Rika, Pilipinas, Portugal, Republikang Dominikano, at Singapura. Huling sumali noong 1956 ang Republikang Dominikano, noong 1957 ang Pilipinas, noong 1958 ang Singapura, at noong 1960 ang Bagong Silandiya, Hong Kong, Kosta Rika, at Portugal. Hindi sumali ang mga bansang Burma, Dinamarka, Guwatemala, Hamayka, Madagaskar, Rhodesia, at Tsile. Hindi sumali si Marlene Murray ng Hamayka dahil sa hindi isiniwalat na dahilan. Hindi sumali ang Burma, Dinamarka, Guwatemala, Madagaskar, Rhodesia, at Tsile matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Mga resulta

Mga pagkakalagay

Mga espesyal na parangal

Mga kandidata 

52 kandidata ang lumahok para sa titulo.

Mga tala

Mga sanggunian

Panlabas na kawing